**Referat fra møte i Ad hoc-utvalget for parkeringsanlegg 2020**

Kommunehuset torsdag 08.10.20 fra kl. 18.00 – 20.00

**Følgende var tilstede:**Ragni MacQueen Leifson
Lill Jorunn Larsen

**Vara:**Gro Øymyr

**Fra Risør By AS:**Espen Henriksen
Unni O. Norman
Maria Nemeth Kildal

**Agenda:**

1. Hvor er vi nå?
2. Vedtak i bystyre – og veien videre? Spørreundersøkelse, konkurransegrunnlag og anbud
3. Internt eller eksternt arbeid?

**To løp for gjennomføring av undersøkelse**Samtidig med at Risør kommune mottar en henvendelse fra Siri Linn Lunden, som nylig har tatt en Mastergrad i samfunnsplanlegging ved UiA, ser vi at vi har noe mer intern kapasitet enn vi hadde for kun få uker siden.

Det blir derfor i møte skissert to løp for gjennomføring av spørreundersøkelsen som ad hoc-utvalget ønsker å gjennomføre

Et eksternt løp hvor vi kjøper eller delvis et internt løp.

**Hva er forskjellen?**

1. Tidsrammer – en intern prosess vil være enklere å komme igang med
2. Pris – rimeligere med en intern prosess
3. Ved å gjennomføre en delvis intern prosess, kan vi også bygge kompetansen internt

**Hvilke ressurser har vi å spille på frem mot jul?**

Sigrid Hellerdal Garthe med noe assistanse fra Bård Vestøl Birkedal

Siri Linn Lunden, og muligens noe assistanse fra Per Engh Halvorsen

**Et hovedspørsmål – vil en slik delvis intern prosess har den nødvendige tilliten?**

Det er avgjørende at det er ad hoc-utvalget som er avsender og ansvarlig for undersøkelsen.

**Enstemmig vedtak:**

**Ad hoc utvalget vedtok å gå for en internt ledet prosess. Det ble besluttet å avlyse møte 13.10.2020, slik at tiden kan brukes til å forberede forslag til prosess og spørsmål. Deretter skal dette legges frem for ad hoc-utvalget tirsdag 20.10.2020.**

**Mulige spørsmål:**

Hva er behovet, hva er betalingsviljen og vil man kjøpe eller leie?
Hvor viktig er plasseringen for parkeringshuset – avstand til sentrum – eller der du bor?

Konsekvens av å bygge et parkeringsanlegg – at parkeringsplasser i indre sone forsvinner, hva betyr det for deg?

Det er et ønske om å identifisere hvorvidt det er mulig å realisere parkeringshus i Risør, om det er betalingsvilje

Vi gjør dette for å få omløp for handelsstanden

Politisk å tro på om det er lurt – hensiktsmessig – å bygge i Urheia

Sentrumsplanen – regulere Hasdalen

**Omfang av spørreundersøkelse**

Hvor mange spm trenger vi? Ca 20 spørsmål

**Hvem? Målgruppe**

Må vi ta høyde for at det er et generasjonsskifte i sentrum?

Om det er nødvendig for noen å komme til et sted for å svare på undersøkelsen, så kan vi organisere at det er mulig på Risørhuset

**Til møte 20.10.2020:**

Hasdalen
Ad hoc utvalget ønsker kostnader på hva det vil koste å bygge et parkeringsanlegg i Hasdalen.
Det er ønskelig å regulere Hasdalene til parkering i sentrumsplanen.

Urheia
Alle dokumentene fra utredningen omkring Urheia er publisert på ad hoc-utvalgets side, på kommunens hjemmeside, det er ønskelig at alle ser på dette før neste møte.

Siri Linn Lunden,

Hun har en ry Mastergrad i samfunnsplanlegging fra UiA, og har hatt praksis ved plan,-miljø og landbruksenheten i Grimstad kommune, hvor hun i all hovedsak jobbet med kommunedelplanen for sentrum.

I 2018 skrev hun en bacheloroppgave på oppdrag fra Risør kommune via Bynett Sør. Oppgaven fokuserte på mobilitets- og parkeringsutfordringer i Risør sentrum. Våren 2020 fullførte hun masteroppgaven “Megaprosjekt - fra konflikt til kontroll” der temaene knyttes til planleggingen av megaprosjektet “Lynetteholmen” i København.